open-index/open-wikipedia-markdown huggingface dataset:
Salantų Lietuvos tūkstantmečio paminklas

**Lietuvos vardo tūkstantmečio paminklas** yra šiaurės rytinėje Kretingos rajono savivaldybės teritorijos dalyje, Salantų centre, Dariaus ir Girėno gatvėje.

Paminklas dviejų tarpsnių, susideda iš dviejų natūralių granito akmenų, metalinės Lietuvos vardo tūkstantmečio emblemos ir kaltinio kryželio. 

Postamentas plokščio, pilkšvai rusvos spalvos granito. Pagrindinio fasado dešinėje pusėje horizontaliai įgilintame fone iškalta pastatymo data: „2009-08-02“. 

Pagrindinė paminklo dalis natūralaus, grublėtu paviršiumi, statmeno, į viršų smailėjančio akmens. Ties jo priekinės plokštumos viduriu statmeno ovalo pavidalo įgilinime įmontuota kaldinta bronzinė Lietuvos vardo tūkstantmečio emblema. Jos centre pavaizduotas stilizuotas Vytis, kurį juosia du užrašai: „LIETUVA + 1009 – 2009 +“ ir „TŪKSTANTMEČIUI ATMINTI / SALANTIŠKIAI“. 

Virš paminklo kyla tradicinė lietuviška kaldinta saulutė-kryželis.
						
Paminklo aukštis – 2,75 m.

## Istorija
Pastatytas Salantų miesto bendruomenės (pirmininkas Vaidutis Butkus) iniciatyva. Skirtas Lietuvos vardo tūkstantmečiui pažymėti. Padarytas iš lietuviško granito, ledynų atridento iš Skandinavijos ir sveriančio apie 3 tonas. 

Akmenį dovanojo Erlėnuose veikianti UAB „Varta“. Lietuvos vardo tūkstantmečio direkcija leido ant paminklo pritvirtinti oficialią tūkstantmečio emblemą – stilizuotą Vytį. 

Paminklo nugarinėje pusėje išgręžtoje skylėje saugoma kapsulė su 2009 m. Salantų miesto gyventojų sąrašu. 

Tai vienas iš nedaugelio Lietuvoje 2009 m. pastatytų paminklų, kurį puošia oficiali Lietuvos vardo tūkstantmečio emblema.
		
## Šaltiniai

## Nuorodos
* Salantuose unikalus paminklas. – Pajūrio naujienos, 2009-07-31
Salantų paminklas lietuvių tautos kančioms atminti

**Paminklas lietuvių tautos 1941–1952 m. kančioms atminti** yra šiaurės rytinėje Kretingos rajono savivaldybės teritorijos dalyje, Salantų centre, Dariaus ir Girėno g. ir Vilniaus g. kryžkelėje.

Paminklas akmeninis, trijų tarpsnių, pastatytas ant skaldytų ir tašytų akmenų cokolio, pagrindiniu fasadu atsuktas link Salantų bažnyčios.

Postamentas netaisyklingos formos, grubiai aptašyto, rusvo granito, kurio priekinėje plokštumoje iškaltas stilizuotas Pietos bareljefas.

Virš postamento kyla statmeno stačiakampio pavidalo pilkai rusvo granito plokštė. Jos priekinė plokštuma šlifuota, su iškaltais Gediminaičių stulpais ir užrašu: „LIETUVIŲ / TAUTOS / KANČIŲ / ATMINIMUI / 1941–1952“. Šoninėje plokštumoje iškaltas rugių varpų juosiamas skydas su Jogailaičių dvigubu kryžiumi.

Paminklo viršuje – į apačią platėjantis kryžius. Jo plokštumoje iškaltas stilizuotas bareljefas: apačioje – Šv. Klemenso (jūrininkų) kryžius, centre – nukryžiuotas Jėzus Kristus, virš jo – kaspinas su santrumpa INRI, viršuje – Apvaizdos akis.
 
Paminklo aukštis – 3,80 m.

## Istorija
Paminklą 1989 m. padarė ir pastatė akmens skulptorius Vilius Orvidas (pranciškonas br. Gabrielius, O. F. S.).

Statybą rėmė Lietuvos Persitvarkymo Sąjūdžio Salantų rėmimo grupė ir Salantų miesto savivaldybė.
 

## Šaltiniai
Ignas Navakauskas

**Ignas Navakauskas** (g. 1989 m. rugsėjo 22 d.) – Lietuvos baidarininkas, Europos čempionato prizininkas, olimpietis.

## Biografija
2013 m. Kazanėje vykusioje vasaros Universiadoje Navakauskas pelnė aukso medalį. 2015 m. Čekijoje vykusiame Europos čempionate Navakauskas pelnė bronzos medalį vienviečių baidarių 200 m sprinto rungtyje. 2016 m. Europos čempionate antrą kartą iš eilės pelnė bronzos medalį.

2016 m. vasaros olimpinėse žaidynėse Navakauskas 200 m sprinto rungties atrankiniuose plaukimuose užfiksavo 35,144 s laiką ir likęs 4-as savo plaukime pateko į kitą etapą. Pusfinalyje sportininkas irklavo kiek lėčiau (35.168) ir su 5-u rezultatu savo plaukime pateko į B finalą, kuriame finišavo pirmas ir galutinėje įskaitoje liko 9-oje vietoje.

2022 m. Europos baidarių ir kanojų irklavimo sprinto čempionate Navakauskas laimėjo ketvirtą savo karjeros Europos čempionatų medalį - bronzą dvivečių baidarių 200 m irklavimo distancijoje.

## Šaltiniai
Golfo klubas „Elnias“

**Golfo klubas „Elnias“** – 9 duobučių golfo aikštynas Didžiosiose Lapėse, Kaune.

Šis golfo klubas buvo atidarytas 2000 m. birželio 30 d. Jis tapo pirmuoju Lietuvoje golfo aikštynu. Šį projektą įgyvendino Lietuvos golfo federacijos ir golfo klubo „Elnias“ prezidentas Vytautas Motiejūnas.

Nuo 2000 iki 2006 m. golfo klubo „Elnias“ aikštynas buvo vienintelis Lietuvoje.

## Aikšyno charakteristika
Laukų skaičius: 9
Laukų PAR: 28
Laukų ilgis: 1270 m

## Šaltiniai

## Nuorodos
* Golfo klubo oficiali svetainė
Srutovežis

**Srutovežis** – specialus automobilis, skirtas skystų atliekų gabenimui. Dažniausiai srutovežį sudaro speciali cisterna, pritvirtina prie sunkvežimio kėbulo, nors taip pat (ypač žemės ūkyje) naudojama traktoriaus traukiama cisterna. Prie cisternos tvirtinamas platus elastingas vamzdis su siurbliu srutų siurbimui ir šalinimui. Srutovežiais gabenamos organinės atliekos (srutos) iš išviečių, tvartų, kiaulidžių į valymo vietas. Taip pat srutovežiai naudojami dumblo, užteršto vandens, įvairių nuotekų siurbimui ir gabenimui.


Husinec (PY), hovnocuc.jpg|Srutovežis Čekijoje
Szambo traktor P1000603.jpg|Traktoriaus tempiama srutų cisterna
Aa gully emptier 00.jpg|Srutovežis Anglijoje
Beržuolė

**Beržuolė** – upė Semeliškėse, Elektrėnų savivaldybėje, Nemuno mažųjų intakų baseine; Strėvos dešinysis intakas. Upės ištakos yra mažas Beržuolio ežeras, o Semeliškių šiaurėje ji įteka į Strėvą (52,6 km nuo jos žiočių).

Upėvardis kilęs nuo medžio pavadinimo *beržas*.

## Šaltiniai
Dabinta (upė)

**Dabinta** – upė Semeliškėse, Elektrėnų savivaldybėje, Nemuno mažųjų intakų baseine; Strėvos kairysis intakas. Upės ištakos yra Dabinčiaus ežeras šalia Dzenkūniškių, o Semeliškėse ji įteka į Strėvą (53,6 km nuo jos žiočių).

Upėvardis siejamas su žodžiais *duobė, doba, dauba, daburys*.

## Šaltiniai
The Magic Whip

**The Magic Whip** – aštuntasis studijinis britų roko grupės „Blur“ albumas, išleistas 2015 m. balandžio 27 d. Tai – pirmasis grupės albumas po atsikūrimo. Albumo įrašinėjimo darbai prasidėjo Honkonge, kai 2013 m. kovą buvo atšauktas festivalis Japonijoje, kuriame turėjo groti grupė. Tačiau grupė teigė, jog ten įrašytos dainos neaišku, ar kada bus išleistos. Vėliau, 2014 m. lapkritį grupė Londone pradėjo galutinius įrašinėjimo darbus ir užbaigė albumą. Įrašas susilaukė labai didelio kritikų palaikymo ir debiutavo pirmojoje Jungtinės Karalystės albumų reitingo vietoje.

## Dainų sąrašas

## Išnašos
Vilniaus teatras Lėlė

**Vilniaus teatras „Lėlė“** – lėlių teatras, įkurtas 1958 m. Vilniuje. Iš pradžių vadinosi **Vilniaus lėlių teatru**.

## Istorija
Teatro įkūrėjas – lėlininkas, aktorius ir režisierius Balys Lukošius. Taip pat teatre dirbo ir vėliau jam vadovavo Vitalijus Mazūras, jo mokiniai režisieriai Rimantas Driežis ir Algirdas Mikutis. Kiti reikšmingi teatro kūrėjai – Aušra Bagočiūnaitė-Paukštienė (2006 m. pelniusi „Auksinį scenos kryžių“ už geriausią darbą lėlių teatro srityje), N. Indriūnaitė, Julija Skuratova (2008 m. „Auksinis scenos kryžius“), Aurelija Ragauskaitė, Laima Lankauskaitė. 1977 m. teatras persikėlė į restauruotus Oginskių rūmus Senamiestyje ir pakeitė pavadinimą į **Vilniaus teatras „Lėlė“**. Nuo 1966 m. teatras dalyvauja tarptautinės lėlininkų organizacijos UNIMA, tarptautinės organizacijos ASSITEJ veikloje.

## Vieta
Teatras veikia Vilniaus senamiestyje, Arklių gatvėje. 

Teatrui priklauso dvi salės Oginskių rūmuose: Didžioji (235 vietų) ir Mažoji (60 vietų); pastaroji įkurta 1992 m.

Teatre, šalia Mažosios salės įkurtas Gyvasis lėlių muziejus.

## Meno vadovai
* Balys Lukošius (1958–1969 m.)
* Vitalijus Mazūras (1971–1979 m. ir 1988–1993 m.)
*Vilmantas Juškėnas (2012–2019 m.)

## Nuorodos
* Oficialus teatro tinklalapis

## Šaltiniai
Jolanta Prūsienė

**Jolanta Prūsienė** (g. **Danilevičiūtė** 1965 m. lapkričio 30 d. Kaune) – Lietuvos stalo tenisininkė, olimpietė.

## Biografija
Daugkartinė absoliučioji Lietuvos čempionė (1979 m., 1981 m., 1988 m.). 9-is kartus Lietuvos vienetų (1979-82, 1984, 1986, 1988, 1997, 2003), 14 kartų moterų dvejetų (1979-82, 1988, 1991, 1993-95, 1998, 1999, 2001-03), 7 kartus mišriųjų dvejetų (1979, 1981, 1986, 1988, 1994, 1997, 2006) čempionė. SSRS čempionatų mišriojo dvejeto aukso (1988, 1989), bronzos (1981, 1987), vienetų sidabro (1980, 1982), moterų dvejeto sidabro (1989), bronzos (1981, 1982, 1988) medalių laimėtoja. SSRS tautų spartakiados vienetų čempionė (1983), komandinių varžybų 3 vietos laimėtoja (1986, su Lietuvos moterų komanda). Šiaurės šalių čempionė (1995 m.). Europos jaunučių vienetų (1970, 1980), komandinių varžybų (1979-80, su SSRS rinktine) čempionė. Europos jaunių vieneto (1982), merginų dvejeto (1981-82), 4 kartus komandinių varžybų (1980-83, su SSRS rinktine) čempionė, merginų dvejetų (1980), mišriųjų dvejetų (1980) bronzos medalių laimėtoja. Europos čempionato moterų dvejeto bronzos medalių laimėtoja (1994, 1996, 2002, su Rūta Garkauskaite). Pasaulio čempionatų (1981–2006) dalyvė. 2005 m. dirbo trenere Portugalijoje

2000 m. vasaros olimpinėse žaidynėse Prūsienė kartu su Rūta Garkauskaite dvejetų varžybose rezultatais 2-0 nugalėjo Japonijos ir Australijos duetus. Top 16 atkrentamosiose varžybose Lietuvos duetas nusileido Kinijos duetui, kuris galiausiai laimėjo sidabrą, rezultatu 0-3 ir iš tolimesnės kovos pasitraukė.

## Nuorodos
* sports-reference.com
Deportivo Cali

**„Asociación Deportivo Cali“** – Kolumbijos futbolo klubas iš Kalio miesto.

## Istorija
Įkurtas 1912 m. Rungtyniavo aukščiausioje šalies lygoje. Daugkartiniai čempionai. Pirmą titulą iškovojo 1965 m.

## Laimėjimai

*  Fútbol Profesional Colombiano (9): 1965, 1967, 1969, 1970, 1974, 1996, 1998, 2005-II, 2015-I
* Copa Colombia (1): 2010
* Superliga de Colombia (1): 2014

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

; Aprangų gamintojai 
*  Adidas

## Garsesni žaidėjai
; Futbolininkai, atstovavę Kolumbijos nacionalinei rinktinei
*  Alexander Mejía, saugas;
*  Faryd Mondragón, vartininkas;
*  Ever Palacios, gynėjas;
*  Hamilton Ricard, puolėjas;
*  Hugo Rodallega, puolėjas;
*  Carlos Valderrama, saugas;

## Treneriai
*  Alfredo Arias, nuo 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
The Shard

**„The Shard“** – 87 aukštų dangoraižis Jungtinėje Karalystėje, Londone. Šio pastato statybos pradėtos 2009 m., baigtos 2012 m. 2013 m. vasario 1 d. dangoraižyje įrengtos dvi apžvalgos aikštelės.

„The Shard“ siekia 306 m aukštį ir yra aukščiausias pastatas ES (neskaičiuojant TV ir kitų bokštų). Piramidės formos pastatas turi 72 gyvenamus aukštus ir 244,3 m aukštyje įrengtą apžvalgos aikštelę. 95 procentus pastato priklauso Katarui.

Siekiant rasti vietą „The Shard“ pastatui 2008 m. buvo nugriautas čia stovėjęs 100 m aukščio „Southwark Towers“ dangoraižis. Pastarasis tapo didžiausiu šalyje nugriautu pastatu.

## Šaltiniai
Lonerism

**Lonerism** – antrasis studijinis australų psichodelinio roko grupės „Tame Impala“ albumas, išleistas 2012 m. spalio 5 d. Kaip ir ankstesniajame albume „Innerspeaker“, beveik visus įrašymo darbus atliko grupės lyderis Kevin Parker. Šiame albume skambanti muzika kiek skiriasi nuo ankstesniųjų grupės kūrinių – atsirado daugiau sintezatorių, pop elementų. Kritikai ypatingai gyrė šį albumą ir jo skambesį. „Lonerism“ susilaukė itin didelio kritikų palaikymo.. Žurnalas „Rolling Stone“ „Lonerism“ išrinko geriausiu 2012 m. albumu.

## Dainų sąrašas

## Išnašos
Animal (Pearl Jam daina)

**Animal** – amerikiečių alternatyvaus roko grupės „Pearl Jam“ daina, išleista 1994 m. balandį kaip trečiasis albumo „Vs.“ singlas. Dainai žodžius parašė grupės vokalistas Eddie Vedder, o muziką – gitaristas Stone Gossard. Kartu single buvo pridėtas dainos koncertinis įrašas bei taip pat koncerte įrašyta daina „Jeremy“. Daina pasiekė 21-ąją vietą „Billboard Mainstream Rock Tracks“ tope. 2004 m. „Animal“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
;CD (JAV, Austrija, Vokietija)
# „Animal“&nbsp;– 2:47
# „Animal“ (gyvai)&nbsp;– 3:00
# „Jeremy“ (gyvai) (Vedder, Ament)&nbsp;– 5:31

;CD (Australija) ir kasetė (Australija)
# „Animal“&nbsp;– 2:47
# „Jeremy“ (Vedder, Ament)&nbsp;– 5:18
# „Oceans“ (Vedder, Gossard, Ament)&nbsp;– 2:44
# „Alive“ (gyvai) (Vedder, Gossard)&nbsp;– 4:57

;CD (Australija) ir kasetė (Australija)
# „Animal“&nbsp;– 2:47
# „Jeremy“ (gyvai) (Vedder, Ament)&nbsp;– 5:31
# „Daughter“ (gyvai)&nbsp;– 5:07
# „Animal“ (gyvai)&nbsp;– 3:00

## Topai
Dissident

**Dissident** – amerikiečių alternatyvaus roko grupės „Pearl Jam“ daina, išleista 1994 m. gegužę kaip ketvirtasis ir paskutinis albumo „Vs.“ singlas. Dainai žodžius parašė grupės vokalistas Eddie Vedder, o muziką – bosistas Jeff Ament bei gitaristai Stone Gossard ir Mike McCready. Singlas pasiekė trečiąją vietą „Billboard Mainstream Rock Tracks“ tope. 2004 m. „Dissident“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
;CD (JAV, Austrija, Vokietija, Japonija ir Pietų Afrika) – pirmoji versija
# „Dissident“&nbsp;– 3:35
# „Release“ (gyvai)&nbsp;– 4:54
# „Rearviewmirror“ (gyvai)&nbsp;– 5:30
# „Even Flow“ (gyvai)&nbsp;– 5:04
# „Dissident“ (gyvai)&nbsp;– 3:24
# „Why Go“ (gyvai)&nbsp;– 3:49
# „Deep“ (gyvai)&nbsp;– 4:44

;CD (JAV, Austrija, Vokietija, Japonija ir Pietų Afrika) – antroji versija
# „Jeremy“&nbsp;– 5:30
# „Glorified G“ (gyvai)&nbsp;– 3:20
# „Daughter“ (gyvai)&nbsp;– 5:08
# „Go“ (gyvai)&nbsp;– 2:58
# „Animal“ (gyvai)&nbsp;– 2:45
# „Garden“ (gyvai)&nbsp;– 6:52
# „State of love and trust“ (gyvai)&nbsp;– 3:58
# „Black“ (gyvai)&nbsp;– 5:46

;CD (JAV, Austrija, Vokietija, Japonija ir Pietų Afrika) – trečioji versija
# „Alive“&nbsp;– 5:09
# „Blood“ (gyvai)&nbsp;– 3:39
# „W.M.A.“ (gyvai)&nbsp;– 6:25
# „Ederly woman behind the counter in a small town“ (gyvai)&nbsp;– 3:44
# „Rats“ (gyvai)&nbsp;– 4:37
# „Once“ (gyvai)&nbsp;– 3:21
# „Porch“ (gyvai)&nbsp;– 11:01
# „Indifference“ (gyvai)&nbsp;– 5:00

;CD (JK) – pirmoji versija
# „Dissident“&nbsp;– 3:32
# „Release“ (gyvai)&nbsp;– 4:54
# „Rearviewmirror“ (gyvai)&nbsp;– 5:30
# „Even Flow“ (gyvai)&nbsp;– 5:04

;CD (JK) – antroji versija
# „Dissident“&nbsp;– 3:32
# „Dissident“ (gyvai)&nbsp;– 3:24
# „Why Go“ (gyvai)&nbsp;– 3:49
# „Deep“ (gyvai)&nbsp;– 4:44

;CD (Austrija ir Olandija)
# „Dissident“&nbsp;– 3:35
# „Release“ (gyvai)

;7" vinilas (Olandija ir JK) ir kasetė (JK)
# „Dissident“&nbsp;– 3:32
# „Rearviewmirror“ (gyvai)&nbsp;– 5:08

## Topai
Spin the Black Circle

**Spin the Black Circle** – amerikiečių alternatyvaus roko grupės „Pearl Jam“ daina, išleista 1994 m. lapkritį kaip pirmasis albumo „Vitalogy“ singlas. Dainai žodžius parašė grupės vokalistas Eddie Vedder, o muziką – gitaristas Stone Gossard. Kartu prie singlo buvo pridėta daina „Tremor Christ“. Daina pasiekė vienuoliktąją vietą „Billboard Modern Rock Tracks“ tope bei 18-ąją „Billboard Hot 100“, taip pat dešimtąją „UK Singles Chart“, tapdamas vieninteliu grupės singlu, patekusiu į dešimtuką Jungtinėje Karalystėje. 2004 m. „Spin the Black Circle“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
# „Spin the Black Circle“&nbsp;– 2:48
# „Tremor Christ“&nbsp;– 4:10

## Topai
Not for You

**Not for You** – amerikiečių alternatyvaus roko grupės „Pearl Jam“ daina, išleista 1995 m. kovą kaip antrasis albumo „Vitalogy“ singlas. Dainai žodžius ir muziką parašė grupės vokalistas Eddie Vedder. Kartu single buvo pridėta koncerto metu įrašyta prieš tai niekur neišleista daina „Out of My Mind“. Singlas pasiekė 12-ąją vietą „Billboard Mainstream Rock Tracks“ tope. 2004 m. „Not for You“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
# „Not for You“&nbsp;– 5:51
# „Out of My Mind“ (gyvai)&nbsp;– 4:41

## Topai
Linas Vaitkus

**Linas Vaitkus** (g. 1973 m. kovo 24 d. Čikagoje, JAV) – amerikiečių-lietuvių kalnų slidininkas, olimpietis.

## Biografija
L.Vaitkus gimė Čikagoje, emigrantų iš Lietuvos šeimoje, vėliau persikraustė į Stymbaut Springsą (Kolorado valstija). Jis užaugo slidinėdamas Stymbaut Springso „Winter Sports“ klube, o po Lietuvos nepriklausomybės atkūrimo gavo dvigubą pilietybę. 

1998 m. žiemos olimpinėse žaidynėse atstovavo Lietuvos rinktinę kalnų slidinėjimo rungtyse. Jis tapo pirmuoju Lietuvos olimpiečiu šioje sporto šakoje. Kombinuotoje rungtyje Vaitkus nebaigė antrojo slalomo nusileidimo ir galutinio rezultato neužfiksavo. Greitojo nusileidimo rungtyje Vaitkus užėmė aukštą 25-ą vietą. Tai aukščiausiais kada nors pasiektas Lietuvos atstovų rezultatas. Vaitkus taip pat yra vienintelis Lietuvos kalnų slidininkas olimpinėje istorijoje dalyvavęs aukšto meistriškumo rungtyse (ne slalomo ar didžiojo slalomo rungtyse).

## Šaltiniai
Steponas Vaitkevičius

**Steponas Bronius Vaitkevičius** (1922 m. rugsėjo 9 d. Gražiųjų Anykščių vienkiemis – 2017 m. birželio 30 d. Piterbore, Anglija) – Didžiosios Britanijos lietuvių visuomenės veikėjas, ilgametis skautų vadovas, krikščionis pasaulietis.

## Biografija
Augo penkių vaikų šeimoje (trys broliai ir dvi seserys), iš kurių šiuo metu yra likęs vienintelis. 1942 m. Steponas Bronius Vaitkevičius baigė Utenos gimnaziją, vėliau – mokytojų kursus Ignalinoje. Mokytojavo Švenčionėlių, Anykščių apylinkėse. 1944 m. šeima traukėsi į Vokietiją gavusi perspėjimą, kad 1944 m. liepos 14 d. 14 val. bus sprogdinamas didelis geležinis tiltas per Šventąją ir norintieji pasitraukti turi suspėti pervažiuoti tiltą iki to laiko. 1944 m. rugpjūčio 4 d. pasiekė Vokietiją, o 1947 m. balandžio 27 d. atvyko į Angliją. Nuo 1948 m. gyvena Peterborough mieste, kur baigė buhalterinės apskaitos mokslus ir dirbo buhalterio darbą iki pensijos. Žmona Olga, vaikai – Rimantas, Danutė ir Marytė.

## Veikla
Gyvendamas ir dirbdamas Peterborough Steponas Vaitkevičius įsiliejo į anglų katalikų skautų veiklą, vadovavo katalikų vyčiams, 25 metus vadovavo Peterborough katalikų skautams. 1979 m. įsiliejo į Britų Katalikų St Columbia organizaciją tapdamas jos kasininku. Devynerius metus buvo Europos rajono lietuvių skautų vadas skautininkas. Taip pat yra skautų Europos rajono laikraščio 'Budėkime' administratorius ir rašo į leidinį 'Budėkime', taip pat į tokius leidinius kaip 'Europos Lietuvis', 'Tėviškės Žiburiai', 'Skautų Aidas' ir kt. Steponas Vaitkevičius yra Didžiosios Britanijos Lietuvių Katalikų bendrijos pirmininkas, bendrijos centro „Židinys“ patikėtinis, Nottingham Aušros Vartų Marijos draugovės draugovininkas.

## Apdovanojimai

* 2010 m. birželio 5 d. St. Columba organizacijos „Grand Knight“ atstovas Jozeph Rodriguez įteikė Steponui Vaitkevičiui Sidabrinio jubiliejaus medalį ir kitus atžymėjimus už jo darbą katalikiškoje veikloje.

* 2015 m. vasario 25 d. Peterborough miesto Piliečio apdovanojimų ceremonijoje apdovanotas už viso gyvenimo nuopelnus.

## Šaltiniai
* https://www.peterborough.gov.uk/council/civic-awards/

* www.svyturys.org/downloads/002.pdf

* VENI 157 – www.londonas.co.uk/…/Veni/VENI_157_web.pdf

* Steponas Bronius Vaitkevičius *anykstenai.lt*
Skalpelis

**Skalpelis** – chirurginis aštriaašmenis peilis. Dažniausiai gaminami iš įvairių rūšių plieno. Šiuolaikinėje medicinoje priimta naudoti vienkartinius skalpelius, nors praeityje tie patys skalpeliai būdavo naudojami ir iki 30 metų. Skalpelio konstrukciją sudaro ilga rankena ir keičiami skalpelių peilių ašmenys.

## Šaltiniai
Kateteris

**Kateteris** – medicininis vamzdelis skysčiui iš kūno ertmių išleisti arba į jas suleisti. Pagal naudojimą skirstomi į vienkartinius ir nuolatinio naudojimo.

## Panaudojimas
Kateteriai naudojami šlapimo surinkimui iš šlapimo pūslės ar inkstų, pūlinių išvalymui, intraveniniams vaistų suleidimams, kraujo spaudimui venoje ar arterijoje matuoti ar kitoms medicininėms procedūroms atlikti.

## Šaltiniai
Žalieji velniai

**„Žalieji velniai“** – tai Kaišiadoryse veikianti sporto asociacija, orientuota į lėkščiasvydžio (angl. ultimate / disc golf) veiklą ir populiarinimą. Asociacija įregistruota 2015 m. vasario 20 d., jos juridinis kodas – **303733854**, buveinė – **Liepų al. 16, Kaišiadorys**.

Pavadinimas **„Žalieji velniai“** kilo nuo partizano Jono Misiūno, pravarde **„Žaliasis velnias“**, veikimo Kaišiadorių krašte aktyvaus pasipriešinimo sovietų okupacijai metu atminimo. Organizacijos nariai ne tik užsiima lėkščiasvydžiu, bet siekia skleisti informaciją apie šią istorinę figūrą bei garsinti gimtąjį kraštą.

Asociacija taip pat dalyvauja sporto renginiuose ir bendruomenės iniciatyvose, skatinančiose fizinį aktyvumą ir laisvalaikio sporto populiarinimą Kaišiadorių rajone. 

## Komandos informacija
**Komandos pavadinimas:** Žalieji velniai

**Vadovas:** Robertas Šustavičius

**Miestas:** Kaišiadorys

**Sporto šaka:** lėkščiasvydis

## Pasiekimai

## Nuorodos
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis 
*  (anglų k.)
*Rekvizitai Žalieji velniai
*Facebook puslapis Žalieji velniai
*LR Valstybė Žalieji velniai
*Kaišiadorių Aidai - Rašo apie komandą Žalieji velniai
Jozefas Kopecas

**Jozefas Kopecas** (1762 m. gegužės 15 d., Pinsko pavietas - 1827 m., Lušnevas, Gudija) - Lietuvos didžiosios kunigaikštystės karininkas, 1794 m. sukilimo dalyvis, 1795 m. carinės Rusijos ištremtas į Sibirą, etnografas, Kamčatkos tyrinėtojas, atsiminimų autorius.

## Biografija
Gimė 1762 m. gegužės 16 d. smulkių rusėniškos kilmės Pinsko pavieto (A. Bonieckis nurodo ankstesnę J. Kopeco gimimo datą ir vietą - 1759 m., Vilnius) bajorų šeimoje. J. Kopecas buvo vienas iš keturių Pinsko rotmistro Stanislovo Kopeco (herbas Kroje) ir Onos Goslovskaitės sūnų. J. Kopecas atsiminimuose rašo, kad jo tėvas Sanislovas, Abiejų Tautų Respublikos įpėdinystės karo 1733-1735 m. metu rėmęs kandidatą į sostą Stanislovą Leščinskį ir už tai kalintas Gdansko tvirtovėje, mirė sulaukęs 97 metų, kliudytas arklio. 

Pradinį išsilavinimą - lenkų, lotynų kalbų ir geometrijos pagrindus, J. Kopecas įgijo tėvų namuose, o 1778 m. būdamas 16 metų pradėjo kariškio karjerą Jurgio Kolontajaus vadovaujamoje Lietuvos Didžiosios Kunigaikštystės antrojoje kavalerijos (petihorų) brigadoje Volynėje. Pradžioje tarnavo eiliniu kareiviu, vėliau paaukštintas iki puskarininkių ir tik po 10 tarnybos kariuomenėje metų įgijo karininko laipsnį. 1791-1792 m. buvo leitenantas ir eksadrono vadas. 

## Sibiro tremtinio atsiminimai

## Šaltiniai
Jofefo Kopeco Sibiro tremties memuarai (''lenkų kalba'')

## Literatūra
* Polski slownik biograficzny, Warszawa, T. 13, 1967, P. 630.

## Nuorodos
.
Tribute

**Tribute** – debiutinis studijinis britų atlikėjo John Newman albumas, išleistas 2013 m. spalio 14 d. Pirmasis albumo singlas „Love Me Again“ tapo hitu visame pasaulyje, pasiekdamas pirmąją vietą Jungtinės Karalystės „UK Singles Chart“ tope bei patekdamas į dešimtuką daugiau nei dešimtyje kitų pasaulio valstybių. Pats albumas susilaukė daugiausia teigiamų kritikų įvertinimų ir debiutavo pirmojoje vietoje šalyje.

## Dainų sąrašas

## Išnašos
Days Are Gone

**Days Are Gone** – debiutinis studijinis amerikiečių poproko grupės „Haim“ albumas, išleistas 2013 m. rugsėjo 27 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje.

## Dainų sąrašas

## Išnašos
AM (albumas)

**AM** – penktasis studijinis britų roko grupės „Arctic Monkeys“ albumas, išleistas 2013 m. rugsėjo 6 d. Albumas susilaukė palankaus kritikų įvertinimo ir pateko į daugumą geriausių 2013 m. albumų sąrašų. Albumas tapo perkamiausiu grupės įrašu, pasiekė pirmąją vietą Jungtinėje Karalystėje. bei dar kelete šalių, taip pat pateko į daugumos šalių dešimtukus. Grupė su „AM“ pasiekė rekordą Jungtinėje Karalystėje, kadangi visi penki jų albumai, nors ir išleisti nepriklausomoje leidykloje, pasiekė pirmąją vietą.

2015 m. „Grammy“ apdovanojimuose daina „Do I Wanna Know“ nominuota geriausio roko atlikimo kategorijoje. Tų pačių metų „BRIT Awards“ apdovanojimuose, „Artic Monkeys“ laimėjo metų britų albumo ir metų britų grupės kategorijose, taip tampam pirmąja grupe, kuriai pavyko tris kartus laimėti šiuos apdovanojimus vienu metu.

## Dainų sąrašas

## Išnašos
Mechanical Bull

**Mechanical Bull** – šeštasis studijinis amerikiečių roko grupės „Kings of Leon“ albumas, išleistas 2013 m. rugsėjo 20 d. Jis susilaukė teigiamų kritikų įvertinimų ir debiutavo pirmojoje Jungtinėje Karalystėje bei antrojoje „Billboard 200“ albumų reitingų vietose.

## Dainų sąrašas

## Išnašos
Gendiun Čiopchel

**Gendiunas Čiopchelis** (*Gendün Chöphel*, , Wylie: *dge 'dun choe 'phel*, , 1903–1951 m.) – tibetiečių menininkas, rašytojas ir mokslininkas, neretai laikomas vienu svarbiausiu XX a. tibetiečių intelektualų.

## Biografija
Gendiunas gimė 1903 m. nedideliame kaime Amdo provincijoje. Įgijo tradicinį vienuolio išsilavinimą geriausiame regiono vienuolyne. Ten susipažino su amerikiečių misionieriumi, su kuriuo siejo draugiški ryšiai. 1927 m. Gendiunas paliko vienuolyną ir iškeliavo į Lhasą kartu su prekybininkų karavanu. Dėl savo maištingos prigimties ir ten susikonfliktavo su vienuoliais Drepunge bei paliko ir šį vienuolyną. Nuo to laiko jis užsiėmė dailininko amatu, tapydamas portretus turtingiausiems aristokratams Lhasoje. 1934 m. susipažino su budizmu besidominčiu žymiu indų keliautoju Rahulu Sanskritajanu, kuris taip pat buvo komunistų agitatorius prieš Britanijos valdžią Indijoje.

1934–1938 m. Gendiunas su Rahulu keliavo po Tibetą atokiuose vienuolynuose ieškodami ten išlikusių senovinių budistinių tekstų. Bičiulystė su Rahulu Čiophelį paskatino susidomėti Indija ir šis 1938–1946 m. laikotarpį praleido keliaudamas po Indiją. Tuometė Indijos industrializacija ir apogėjų pasiekusi kova už nepriklausomybę Gendiunui paliko ryškų įspūdį. Tai buvo prodkutyviausias jo, kaip menininko, laikotarpis. Savo įspūdžius Čiopchelis užrašydavo ir neretai nusiųsdavo į Tibetą, kad pasidalytų savo įspūdžiais iš užsienio. Būdamas Indijoje jis taip pat išvertė Kamasutrą į tibetiečių kalbą.
1946 m. Čiopchelis grįžo į Tibetą, kirsdamas pasienio miestelį Kalimpongą, buvusį vienu tibetiečių radikalų, kovojusių prieš centrinę Tibeto valdžią. 1939 m. ten buvo įkurta *[[Tibeto pažangos partija]]*, antidalailaminis judėjimas, į kurį Čiopchelis aktyviai įsijungė, tačiau jam pasiekus Lhasą jau buvo suimtas ir už maištą įkalintas 3 metams. 1949 m. paleistas. Tačiau tuo metu jis įniko į alkoholį. Netrukus po to į Lhasą įžengė maoistinės Kinijos daliniai, o 1951 m. Gendiunas Čiopchelis mirė.

Gendiunas geriausiai žinomas savo esė rinkiniu „Aukso grūdai: kosmopolitinės piligrimystės pasakojimai“, kurią parašė keliaudamas po Indiją ir Šri Lanką tarp 1934 m. ir 1946 m. Šiose esė autorius kritikavo modernų hinduizmą, krikščionybę, britiškąjį imperializmą. Nors pažėrė kritikos tokiems įvykiams kaip Kalkutos juodoji skylė ar Goa inkvizicija, jis gyrė kai kurias Britanijos kolonijines praktikas, tokias kaip sati uždraudimą. Nors buvo budistų vienuolis, prijautė sekuliarios visuomenės idėjai, buvo aktyviai įsitraukęs į antiimperialistinio progresyvaus prokiniško judėjimo *[[Tibeto Pažangos Partija|Tibeto pažangos partijos]]* veiklą.

Jo asmenybė ir gyvenimas tapo įkvėpimu Luko Šedlerio režisuotam filmui „Piktas vienuolis: įžvalgos apie Tibetą“ bei „Pamišėlio vidurinysis kelias: apsvarstant tibetiečių vienuolio Gendiuno Čiopchelio tikrovę“.

## Išnašos

## Nuorodos
* Gendun Choephel 
* Klajoklio vienuolio istorija: 1 dalis http://www.phayul.com/news/article.aspx?id=11820 , 2 dalis http://www.phayul.com/news/article.aspx?id=11884&t=1&c=4 
* Gendun Choephel  – *Pikto vienuolio* svetainė
Lost Junction

**Lost Junction** – 2003 m. JAV sukurta kriminalinis filmas. 

## Pagrindiniai aktoriai
: *Aktorius – vaidmuo*
* Neve Campbell – Misė Lofton
* Billy Burke – Džimis MakGi
* Jake Busey – Metas
* Charles Edwin Powell – Porteris
* David Gow – šerifas Frenkas

## Turinys

Džimio mašina sugedo netoli miestelio pavadinimu „Lost Junction“ ir jo pavežėti sustojo simpatiška mergina Misė Lofton. Kadangi vietiniame servise jam buvo pasakyta, kad gedimui pašalinti reikės kelių dienų, Misė pasisiūlo laikinai pas ją apsistoti. Po kurio laiko mergina pasiūlo Džimiui kartu vykti į Naująjį Orleaną ir šis sutinka, tačiau netrukus paaiškėja, kad jis ką tik įsipainiojo į keistą istoriją, nes Misės automobilio bagažinėje jau keletą dienų guli jos vyro kūnas, tačiau ji tvirtina neprisidėjusi prie jo mirties...
Bloga reputacija (filmas)

**Bloga reputacija** () – 2005 m. JAV sukurtas mažo biudžeto siaubo filmas.

## Pagrindiniai aktoriai
: *Aktorius – vaidmuo*
*  Angelique Hennessy – Mišelė
* Jerad Anderson – Aronas
* Danielle Noble – Vendė
* Kristina Conzen – Heter
* Dakota Ferreiro – Debė
* Mark Kunzman – Džeikas
* Chris Basler – Styvas 

## Turinys

Intravertišką studentę Mišelę į vakarėlį pakviečia populiariausias universiteto vaikinas Aronas. Paveikta šio žavesio, mergina sutinka su pasiūlymu, tačiau pasilinksminimas baigiasi liūdnai – Aronas su dviem draugais ją nugirdo ir išprievartauja. Dar blogiau, kad po šio įvykio kitos merginos apkaltina Mišelę neva ši pati viliojusi ir siekusi vaikinų dėmesio. Atstumta aplinkinių, taip pat ir savo pačios motinos, po keleto dienų mergina pasirodo universitete iššaukiančiai apsirengusi ir turinti vieną tikslą – atkeršyti savo skriaudėjams...
Konvojus (filmas)

**Konvojus** () – 1978 m. JAV režisieriaus Sam Peckinpah sukurtas veiksmo filmas, apdovanotas „Golden Screen“ prizu.

Nepatenkintas kino studijos jam parengtu scenarijumi, režisierius ėmėsi jį perrašinėti, įterpdamas naujus veikėjus. Galiausiai originali versija truko daugiau kaip tris su puse valandos, todėl prodiuseriai patys ėmėsi juostą trumpinti. Nepaisant to, kad filmo biudžetas buvo viršytas du kartus, jis tapo pelningiausiu Sam Peckinpah darbu. Vis dėlto jau tada jo reputacija ir priklausomybės nuo alkoholio bei kokaino galutinai sugriovė jo reputaciją (kai kurias filmoscenas  nufilmavo antruoju režisieriumi nusamdytas aktorius James Coburn) ir po „Konvojaus“ Peckinpah nufilmavo tik vieną juostą – „Ostermano savaitgalis“ 1983 m.

## Pagrindiniai aktoriai
: *Aktorius – vaidmuo*
* Kris Kristofferson – Martinas Penvaldas „Guminis ančiukas“
* Ali MacGraw – Melisa
* Ernest Borgnine – šerifas Lailas Volesas
* Burt Young – Bobis
* Madge Sinclair – „Našlė“
* Franklyn Ajaye – „Voras“ Maikas
* Brian Davies – Čakas
* Cassie Yates – Violeta
* Walter Kelley – federalinis agentas Hamiltonas
* Seymour Cassel – Džeris Haskinsas

## Turinys

Tarp tolimųjų reisų vairuotojų ir valstijos šerifo kyla nuolatiniai konfliktai, nes pastarasis priekabiai baudžia vairuotojus už menkiausią nusižengimą. Protestuodami šie susiburia į konvojų – ilgą vilkikų koloną, kuri keliauja per valstiją, nuolat pasipildydama naujais nariais, o jam vadovauja vairuotojas pravarde „Guminis ančiukas“. Pamažu vairuotojų protestas virsta ištisu socialiniu judėjimu, kuris pradeda kelti grėsmę ir vietiniam gubernatoriui...
Penktoji valdžia (filmas)

**Penktoji valdžia** () – 2013 m. sukurtas politinis trileris apie interneto svetainės „Wikileaks“ ir jos kūrėją Julian Assange, kurio 2010 m. paskelbta informacija ir slapti įvairių šalių valdžių institucijų atstovų pasisakymai sukėlė visame pasaulyje tarptautinį skandalą ir privertė iš pareigų pasitraukti ne vieną politinį pareigūną. Juosta paremta knygomis „Inside WikiLeaks: My Time with Julian Assange and the World‘s Most Dangerous Website“ ir „WikiLeaks: Inside Julian Assange‘s War on Secretary“.

Filmas nesulaukė pasisekimo ir tapo viena didžiausių jį sukūrusios kompanijos „Dreamworks“ nesėkmių 2013 m. , o pats Julian Assange taip pat sukritikavo juostą dėl neva jam daromo spaudimo ir iškraipytos tiesos.

## Pagrindiniai aktoriai
: *Aktorius – vaidmuo*
*Benedict Cumberbatch – Džulijanas Asanžas
* Peter Capaldi – Alanas Rašbridžas
* Daniel Bruhl – Danielis Bergas
* Alicia Vikander – Anka
* Moritz Bleibtreu – Markusas
* Laura Linney – Sara Šo
* Carice van Houten – Birgita
Frydrichas V Brandenburgietis

**Frydrichas V Brandenburgietis** (; 1460 m. gegužės 8 d., Ansbachas – 1536 m. balandžio 4 d., Ansbachas) – Brandenburg-Ansbacho markgrafas nuo 1486 metų, Brandenburg-Kulmbacho markgrafas nuo 1495 metų, Hohencolernų dinastijos atstovas.

## Biografija
Brandenburgo kurfiursto Albrechto III vyresnysis sūnus nuo santuokos su jo antra žmona Ana Sakse (Saksonijos kurfiursto Frydricho II dukters).

1486 metais Frydrichas iš tėvo paveldėjo Ansbacho kunigaikštystę, o 1495 metais iš savo jaunesniojo brolio Zigmanto Brandenburg-Kulmbacho Baireito – kunigaikštystę.

Dėl per daug išlaidaus gyvenimo būdo, privedusio prie skolų susidarymo, 1515 metais jis buvo nuverstas savo sūnų Kazimiero ir Jurgio, ir praleido už grotų 15 metų.

## Šeima
1479 m. sausio 14 d. Frankfurte prie Oderio Frydrichas vedė Sofiją Jogailaitę (1464–1512), Lenkijos karaliaus Kazimiero Jogailaičio dukterį. Jiems gimė 17 vaikų.
* Elžbieta (1480–1480)
* Kazimieras (1481–1527)
* Margarita (1483–1532)
* Jurgis (1484–1543), vedė tris kartus: Beatrisę de Frangepan, Hedvigą Miunsterberg ir Emiliją Saksę
* Sofija (1485–1537), ištekėjo už Frydricho II Lignickio
* Ana (1487–1539), ištekėjo už Vaclovo II Cešinskio
* Barbora (1488–1490)
* Albrechtas (1490–1568), Teutonų ordino didysis magistras, Prūsijos hercogas vedė Dorotėją Prūsę, po to Aną Mariją Braunšveig-KalenbergHetingenę
* Frydrichas (1491–1497)
* Johanas (1493–1525), Valensijos vicekaralius, vedė Žermeną de Fua
* Elžbieta (1494–1518), ištekėjo už Ernsto-Baden-Durlacho
* Barbora (1495–1552), ištekėjo už Jurgio III Leichtenbergo
* Frydrichas (1497–1536), Viurcburgo ir Zalcburgo kanauninkas
* Vilhelmas (1498–1563), Rygos arkivyskupas
* Johanas Albrechtas (1499–1550), Magdeburgo Arkivyskupas
* Frydrichas Albrechtas (1501–1504)
* Gumprechtas (1503–1528), Bambergero domicelarijus

## Nuorodos
Miranda (filmas)

**Miranda** – režisieriaus Tinto Brass sukurtas erotinis filmas pagal Carlo Goldoni pjesę.

## Pagrindiniai aktoriai
: *Aktorius – vaidmuo*
* Serena Grandi – Miranda
* Andrea Occhipinti – Bertas
* Francesco Interlenghi – Karlas
* Andy J. Forest – Normanas
* Franco Branciaroli – Tonis
* Malisa Longo

## Turinys

Mirandos, nedidelės užeigos šeimininkė, prarado savo vyrą kare ir dabar ji ketina rasti kitą. Per metus ji susipažįsta su keturiais vyrais – pagyvenusiu diplomatu, jaunu vairuotoju, amerikiečiu karo veteranu ir jos užeigoje įsidarbinusiu nauju oficiantu, – ir dabar turi apsispręstu, kuris iš jos meilužių yra tinkamiausias kandidatas tapti jos oficialiu vyru...
Jürgen Raab

**Jurgenas Rabas** (; g. 1958 m. gruodžio 20 d., Coilenrodoje, Tiuringijoje, Vokietijoje) – buvęs Rytų Vokietijos futbolininkas ir treneris, atstovavęs Rytų Vokietijos vyrų futbolo rinktinei 20 kartų ir jai pelnęs du įvarčius.

## Karjera
Atstovavo VDR oberlygos „FC Carl Zeiss Jena“. Žaidęs 376 kartus, jis pelnė savo klubui 120 įvarčių. 

Baigęs futbolininko karjerą treniravo „Rot-Weiss Erfurt“. 2010 m. birželio 1 d., jis perėmė trenerio pareigas iš René van Eck savo senajame klube „FC Carl Zeiss Jena“.

Treniravo Leipcigo futbolo klubą „Sachsen“ ir dirbo asistentu Bursos klube „Bursaspor“ ir Niurnbergo klube „1. FC Nurnberg“. 

2014 m. lapkričio mėn., J. Rabas pasirašė vienerių metų sutartį su Singapūro rinktine.

## Išnašos

## Nuorodos
*
Milan Rastislav Štefánik

**Milanas Rastislavas Štefanikas** (; g. 1880 m. liepos 21 d., Košariskoje, Austrijoje-Vengrijoje – m. 1919 m. gegužės 4 d., Ivankoje prie Dunojaus, Čekoslovakijoje) – slovakų politikas, diplomatas ir astronomas. 1900 m. mokėsi Prahos Karolio universitete, kur jis lankė astronomijos, fizikos, optikos, matematikos ir filosofijos paskaitas. 1905 m. birželio mėnesį jis įkopė Monblaną stebėti Mėnulio ir Marso. Per Pirmąjį pasaulinį karą jis tarnavo Prancūzijos kariuomenės vadu ir Čekoslovakijos karo ministru. Vienas iš pirmaujančių narių opozicijos vyriausybėje jis prisidėjo prie Čekoslovakijos nepriklausomybės kovos.

M. Štefaniko asmeninis šūkis – Tikėti, mylėti, dirbti.
Šviesos atspindžiai (filmas)

**Šviesos atspindžiai** () – 1988 m. Italijoje sukurta erotinė drama.

## Pagrindiniai aktoriai
: *Aktorius – vaidmuo*
* Pamela Prati – Marta
* Gabriele Tinti – Federikas
* Loredana Romito – Džordžija
* Gabriele Gori – Mrselis
* Laura Gemser – Kjara
* Jessica Moore – Gaja

## Turinys

Po patirtos automobilio avarijos kompozitorius Federikas liko paralyžiuotas ir judėti gali tik vežimėlio pagalba. Atsiribojęs nuo pasaulio, jis apsistoja atokioje viloje su 20-mečiu sūnumi, kur jiems kompaniją palaiko dvi moterys: Marta ir Džordžija. Marta, laiką leidžianti kartu su Federiku, tampa ir jo sūnaus, ir Džordžijos geismų objektu...
Košmarai gimsta naktį

**Košmarai gimsta naktį** () – 1970 m. režisieriaus Jesus Franco sukurtas erotinis kriminalinis filmas.

## Pagrindiniai aktoriai
: *Aktorius – vaidmuo*
* Diana Lorys – Ana
* Paul Muller – daktaras Polas Lukas
* Colette Giacobine – Sintija 
* Jack Taylor – Sintijos meilužis
* Andrea Montchal – kaimynas 
* Soledad Miranda (titruose Susan Korda) – kaimyno mergina

## Turinys

Striptizo šokėja Ana, dirbanti kabarete, susipažįsta su dailia šviesiaplauke Sintija. Tarp merginų gimsta intymus ryšys ir Ana persikrausto į Sintijos namus. Netrukus mergina pradeda sapnuoti košmarus, kuriuose ji ietimi nužudo nepažįstamą vyrą. Norėdama jai padėti, Sintija pakviečia daktarą Polą Luką, tuo sukeldami kaimynystėje gyvenančios poros dėmesį, kurie pradeda šnipinėti, kas vyksta Sintijos namuose...
Who You Are (Pearl Jam daina)

**Who You Are** – amerikiečių alternatyvaus roko grupės „Pearl Jam“ daina, išleista 1996 m. liepą kaip pirmasis albumo „No Code“ singlas. Dainai žodžius parašė grupės vokalistas Eddie Vedder, o muziką – gitaristas Stone Gossard bei tuometinis būgnininkas Jack Irons. Kartu single buvo pridėta daina „Habit“. Daina pasiekė pirmąją vietą „Billboard Modern Rock Tracks“ bei 31-ąją „Billboard Hot 100“ topuose. 2004 m. „Who You Are“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“, tačiau su šiek tiek pakeistais dainos žodžiais.

## Dainų sąrašas
# „Who You Are“ (Stone Gossard, Jack Irons, Eddie Vedder)&nbsp;– 3:51
# „Habit“ (Vedder)&nbsp;– 3:36

## Topai
Hail, Hail

**Hail, Hail** – amerikiečių alternatyvaus roko grupės „Pearl Jam“ daina, išleista 1996 m. kaip antrasis albumo „No Code“ singlas. Dainai žodžius parašė grupės vokalistas Eddie Vedder, o muziką – bositas Jeff Ament bei gitaristai Stone Gossard ir Mike McCready. Kartu single buvo pridėta prieš tai niekur neišleista daina „Black, Red, Yellow“. Singlas pasiekė devintąją vietą „Billboard Modern Rock Tracks“ ir „Mainstream Rock“ topuose. 2004 m. „Hail, Hail“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
# „Hail, Hail“ (Stone Gossard, Eddie Vedder, Jeff Ament, Mike McCready)&nbsp;– 3:44
# „Black, Red, Yellow“ (Vedder)&nbsp;– 2:59

## Topai
Off He Goes

**Off He Goes** – amerikiečių alternatyvaus roko grupės „Pearl Jam“ daina, išleista 1996 m. kaip trečiasis albumo „No Code“ singlas. Dainai žodžius ir muziką parašė grupės vokalistas Eddie Vedder. Kartu single buvo pridėta prieš tai niekur neišleista daina „Dead Man“. Singlas pasiekė 31-ąją vietą „Billboard Modern Rock Tracks“ tope. 2004 m. „Off He Goes“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
Visas dainas parašė Eddie Vedder.
# „Off He Goes“&nbsp;– 5:59
# „Dead Man“&nbsp;– 4:15

## Topai
Karolis Hessen-Kassel

**Karolis Hessen-Kassel** (; 1654 m. rugpjūčio 3 d., Kaselis – 1750 m. kovo 23 d. Kaselis) – Hesen-Kaselio landgrafas 1670–1730 metais.

## Biografija
Karolis gimė landgrafo Vilhelmo VI Hessen-Kasselio ir jo sutuoktinės Hedvigos Sofijos Brandenburgietės (1623–1683) šeimoje. Iki 1675 metų Hesen-Kaselį valdė kaip regentė jo motina, iki kol Karolis netapo pilnametis. Vyresnysis Karolio brolis ir Hesen-Kaselio paveldėtojas, landgrafas Vilhelmas VII mirė 1670 metais Paryžiuje.

Landgrafo Karolio Hessen-Kasselio valdymo metais galutinai atsikratė Trisdešimtmečio karo, nuniokojusį šią šalį. Karolis sugebėjo sukurti stiprią armiją, dalyvavusią taip pat kare dėl Ispanijos paveldėjimo. Kaip ir kai kurie kiti Vokietijos valdovai savo laiko, Karolis savo karius subsidijuoti skolinosi iš kitų šalių.

1685 metais Karolis suteikė savo jaunesniam broliui Filipui dalį Hesen-Kaselio landgrafystės. Filipas toje teritorijoje, prie upės Vera pastatė savo rezidenciją – Filipstalio pilį, tapusią naujos landgrafystės centru – Hesen-Filipstal. Atstovai šaltuinės Heseno linijos tęsia savo giminę iki šių dienų.

1685 metų balandžio 18 d. Karolis atidarė savo šalį persekiojamiems Prancūzijoje hugenotams ir valdensams, taip pat nusprendė statyti jiems bažnyčias ir mokyklas. Paskutiniais metais į Šiaurinį Heseną persikėlė ne mažiau 4000 bėglių. 1699 metais landgrafas įkūrė Ziburgą ir apgyvendino į jį atvykusius hugenotus ir valdensus.

Savo valdymo metais landgrafas Karolis išplėtė Vilhelmschiozo parką Kaselyje. Jam, dalinai, priklauso kaskados „Herkulesas“ montavimas Vilhelmschioze. 1709 metais vadovaujant Karoliui Madero dykvietėje (*Mader Heide*) prasideda pirmieji archeologiniai kasinėjimai.

## Šeima
Landgrafas Karolis buvo vedęs Mariją Amaliją Kettler (1653–1711), Kuršo hercogo Jakobo Ketlerio dukterį. Nuo santuokos su kuria gimė vaikai:

* Vilhelmas (1674–1676);
* Karolis (1675–1677);
* Fredrikas (1676–1751) – Švedijos karalius, Hesen-Kaselio landgrafas;
* Kristijonas (1677);
* Sofija Šarlotė (1678–1749);
* Karolis (1680–1704);
* Vilhelmas (1682–1760) – Hesen-Kaselio landgrafas;
* Leopoldas (1684–1704);
* Liudvikas (1686–1706);
* Marija Luiza (1688–1765);
* Maksimilianas (1689–1753);
* Jurgis Karolis (1691–1755);
* Eleonora (1694);
* Vilhelmina Šarlotė (1695–1722).

Ladgrafas Karolis taip pat ilgą laiką nuo 1713 metų turėjo romaną su Žana-Margarita de Fer, de Langalleri markize, nuo mkurios taip pat turėjo vaikų.

## Literatūra
* Philippi, Hans: *Landgraf Karl von Hessen-Kassel. Ein deutscher Fürst der Barockzeit* (Veröffentlichungen der Historischen Kommission für Hessen, 34), Marburg, 1976
* Puppel, Pauline: *Die Regentin. Vormundschaftliche Herrschaft in Hessen 1500–1700,* Frankfurt/Main, 2004 (S. 236–277)
Kim Yuna

**Kim Juna** (; g. 1990 m. rugsėjo 5 d. Kiongi provincijoje) – buvusi Pietų Korėjos dailiojo čiuožimo sportininkė. Ji yra 2010 m. olimpinė čempionė ir 2014 m. žaidynių sidabro medalio prizininkė, 2009 m. ir 2013 m. pasaulio čempionė, 2009 m. keturių žemynų čempionė. Taip pat Kim Juna tris kartus (2006–2007, 2007–2008, 2009–2010 m.) tapo „Grand Prix“ čempione. 2006 m. pasaulio jaunių dailiojo čiuožimo čempionė. 2005 m. jaunių „Grand Prix Final“ čempionė, ir šešis kartus (2003–2014 m.) Pietų Korėjos nacionalinė čempionė.

Kim yra pirmoji Pietų Korėjos dailiojo čiuožimo sportininkė, laimėjusi medalį Tarptautinės čiuožimo sąjungos „Grand Prix“ rungtynėse, čempionate ir olimpinėse žaidynėse drauge. Ji yra viena iš labiausiai pripažintų sportininkių Pietų Korėjoje.

## Šaltiniai
Vilhelmas Ketleris

**Vilhelmas Ketleris** (; 1574 m. birželio 20 d., Mitava – 1640 m. balandžio 7 d., Kuklovas (dabar Kukulovas), Pomeranijos kunigaikštystė) – Kuršo ir Žiemgalos hercogas.

## Biografija

Tėvai – Kuršo hercogas Gothardas Ketleris ir jo žmona Ana Meklenburg-Giustorf.

Mirus tėvui, nuo 1587 m. valdė vakarinę Kuršo hercogystės dalį su centru Kuldygoje, tuo metu rytinę dalį – Žiemgalą su centru Mintaujoje – valdė jo vyresnysis brolis Frydrichas Ketleris. Vystė Kuršo ekonomiką, laikydamasis merkantilizmo politikos. Valdant V. Ketleriui, Eduolėje buvo atidaryta geležies liejykla, o Ventspilyje – laivų statykla.

1615 m. Jelgavoje Vilhelmo įsakymu buvo nužudyti broliai Noldės iš bajorų opozicijos. Dėl to konflikto, Lenkijos karaliaus įsakymu, 1616 m. buvo priverstas palikti šalį, kur vieninteliu valdovu tapo Frydrichas.

Po to jis apsistojo Pomeranijos hercogų dvare Štetine ir 1628 m. iš hercogo Bogislavo XIV gavo Kuklovą, kuriame 1640 m. mirė.

## Šeima
Žmona – Sofija Prūsė (1582–1610), Albrechto Frydricho, Prūsijos hercogo duktė.

Vyresnysis sūnus Jakob von Kettler (1610–1682), nuo 1638 metų buvo Frydricho bendravaldžiu ir tapo jo įpėdiniu po jo mirties 1642 m.

## Išnašos

## Nuorodos
Reşat Nuri Güntekin

**Rešatas Nuris Giuntekinas** (;  1889 m. lapkričio 25 d. – m. 1956 m. gruodžio 13 d.) – turkų rašytojas ir dramaturgas. R. Giuntekino pasakojimo stilius yra išsamus ir realistiškas.

Garsiausio jo romano *Çalıkuşu* („Čiauškutė“, 1922 m.) siužetas – jaunos Turkijos mokytojos Anatolijoje likimas. Romanas 1966 m. sulaukė filmo adaptacijos, o 1986 m. pagal jį sukurtas serialas. Jo kiti garsūs romanai yra *Yeşil Gece* („Žalioji naktis“) ir *Yaprak Dökümü* („Krentantys lapai“).
Kim Dong-sung

**Kimas Dong-Sungas** (; g. 1980 m. vasario 9 d., Seule, Pietų Korėjoje) – buvęs Pietų Korėjos trumpojo nuotolio čiuožėjas. Jis laimėjo aukso medalį 1000 m lenktynėse ir sidabro medalį 5000 m estafetėje 1998 m. žiemos olimpinėse žaidynėse. Jis tapo dukart pasaulio čempionu 1997-ais ir 2002-ais ir dukart pasaulio taurės čempionu (1999–2000 m., 2001–2002 m.).

## Šaltiniai
National golf resort

**Golfo klubas „National Golf Resort“** – 18 duobučių golfo aikštynas Klaipėdos rajone.

## Savybės
Danės upės slėnyje įrengtas pasaulinius standartus atitinkantis klasikinis 18 duobučių 72 par golfo aikštynas su treniruočių aikštele ir 3 duobučių trumpojo žaidimo lauku. 18-oji aikštelė suformuota Lietuvos žemėlapio formos sala.

2015 m. aikštyne vyko pirmasis aukšto rango tarptautinis golfo čempionatas Lietuvoje, Europos mėgėjų komandinis čempionatas.

## Aikšyno charakteristika
* Laukų skaičius: 18
* Laukų PAR: 72

## Šaltiniai
Tibetietiška virtuvė

**Tibeto virtuvė** – istoriniame Tibete paplitusi kulinarinių tradicijų visuma, etnininių tibetiečių žemių, taip pat tibetiečių diasporos Indijoje ir Nepale nacionalinė virtuvė, kurią per šimtmečius sukūrė tibetiečiai. Virtuvė atspindi tibetiečių kraštovaizdį, kuriame dominuoja kalnai ir plynaukštės, ir yra šiek tiek paveikta kaimyninių virtuvių, būtent indų ir nepaliečių. Virtuvėje dominuoja makaronai, ožkos, jako mėsa, aviena, koldūnai, sūris (dažnai iš jako ar ožkos pieno), sviestas (jako arba ožkos) ir sriubos.

Grūdai, tradiciškai dažniausiai miežiai, yra pagrindinis tibetiečių maistas. Maistas ir pieno produktai taip pat užima svarbią nišą. Ryžiai auginami tik žemiau esančiuose regionuose pietinėse Tibeto žemėse ir daugiausiai yra importuojami. Daržovės ir vaisiai būdavo retai valgomi centriniame Tibete, nes praktiškai nebuvo sąlygų jų auginti, tačiau šiomis dienomis situacija keičiasi, nes šias kultūras galima užauginti šiltnamiuose. Dėl skirtingų klimatinių sąlygų, priklausomai nuo regiono, Tibeto virtuvė yra labai įvairi.

## Gėrimai

Tibetiečiai daug vartoja specifinės arbatos iš jako sviesto. Taip pat kartais geriama ir jazminų arbata.

### Alkoholis

Nors tradiciškai tibetietiškas budizmas draudė alkoholinių gėrimų vartojimą, Tibetas turi ir asvo alkoholinių gėrimų gaminimo tradicijas. Tibetiečiai darė alų daugiausiai iš miežių, tačiau taip pat iš ryžių, kviečių, avižų ir sorų. Čiang geriamas naudojant ploną bambukinį šiaudelį.

Tibetiečių alkoholiniai gėrimai yra šie:
* tibetietiškas alus

* čangas, paprastai iš miežių gaminamas alus
* pindžiopo, ryžių vynas

* ara, distiliuotas ar fermentuotas alkoholinis gėrimas iš grūdų

## Ingredientai

Tibete miežiai buvo pagrindinis maistas nuo V a. Būtent daugiausiai maitindamiesi šiomis grūdinėmis kultūromis savu laiku tibetiečiai sugebėjo sukurti dideles armijas turinčią civilizaciją. Vienas miežių vartojimo būdų – sutrinti į miltus. Tokie miltai vadinami tsampa ir iki šių dienų plačiai vartojami virtuvėje. Pakepinus ir sumaišius su sviestu ir sviesto arbata suformuojama kietos konsistencijos tešla, iš jos kamuoliukai ir taip valgoma.
Dungčenas

**Dungčenas**, *Tibeto ragas* (, Vailis *dung chen*) – ilgas (iki 1,5-3,5 m), surenkamas iš kelių dalių, metalinis (varis, žalvaris, sidabras) pučiamasis instrumentas, plačiai naudojamas Tibeto ir Mongolijos budizmo ceremonijų metu. Tai labiausiai paplitęs instrumentas tibetiečių budistų kultūroje. Dažniausiai pučiamas porose ar grupėse. Eitynių metu neapseinama be pagalbininko, padedančio pernešti instrumentą.

Pasak žymaus amerikiečių budisto Tsultrim Allione, *„šio instrumento skleidžiamas gilus ir ilgas garsas nukelia klausytoją kažkur anapus aukščiausių Himalajų viršūnių ir tuo pačiu metu grąžina atgal į savo motinos įsčias“.*


Playing of Dungchen at Spituk Gustor Festival.JPG|Pučiami dungčenai
Dung Cheng (Trompes), "Rituels et Musiques du Monde", CPFI, Festival Les Orientales (Saint-Florent-Le-Vieil).jpg|Dungčenai ekspozicijoje
Horn (dungchen), Tamang people, Nepal, mid-20th century.jpg|Instrumento detalės


## Šaltiniai

## Nuorodos

*Filmukas apie Tibeto rago gamybą Nepale
*Dungčeno garso charakteristika, istorija (''youtube.com'')